湯村站

湯村站，規劃同施工時期先後嗌過康大站同埋知識城南站，係廣州地鐵嘅車站，2017年12月28號開通，喺黃埔區龍湖街道湯村，康大學院西南門同廣州商學院行政樓附近，378省道嘅K16+470標記位。

佢喺2017年12月28號頭班車開出之後到2018年12月28號14:00期間，做過脫網營運嘅車站身份。

結構

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。雖然車站冇休息室，但廁所同母嬰室喺月台西北邊。

打掂

打橫

站廳
湯村站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺九龍大道近湯村，康大學院西南門同埋廣州商學院行政樓附近嘅地底。

商舖同自助服務

出入口

呢個站有2個出入口，分别係A同B。

頭尾班車信息同配線圖

車站歷史

規劃
喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段改成一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。期間經過呢個站。

施工
2014年7月12號，車站正式喐手起，成為知識城支綫第一個喐手起嘅車站。
2015年3月19號，呢個站到旺村站嘅左綫區間隧道正式開挖。
2015年6月25號上晝，車站正式封頂，成為知識城支綫第一個封頂嘅車站。
 2016年4月10號，呢個站到旺村站嘅區間雙綫貫通。
2017年9月25號，車站正式三權移交。
2017年12月3號，車站嘅站廳同月台部分正式著燈。

開通
2017年12月28號朝頭早，由於知識城支綫部份正式開通，呢個站亦正式開放。

站名大龍鳳
喺規劃同起緊呢個站嗰時，站名曾經拗咗一餐。早期規劃嗰時嗌康大站，不過2014年5月30號，華師增城學院正式改名做「廣州商學院」，甚至有人提出改名做「廣商站」，由於兩間學校喺度爭站名，究竟改康大站定廣商站都一直冇結果。後嚟喺2017年4月27號份規劃乾脆改咗做知識城南站，隨後引起好多華師康大同廣州商學院讀書啲學生不滿。重有湯村住啲村民質疑，認為改成噉嘅站名目的係服務畀知識城南片區同附近就讀嗰兩間大學啲學生，而唔係當地村民，更加唔滿意地鐵方未徵求過社會民眾意見而亂改成噉嘅名。後嚟廣州地鐵方同廣州市地名部門辦、地名考察隊過去考察，最後照顧咗當地大多數村民意見，卒之喺2017年9月7號定咗最後站名嗌做湯村站。至於點解，係因為「康大站」同「廣商站」嘅站名太過有商業味道，加上「知識城南站」個名俾好多湯村當地啲村民質疑。

為迎接開通前演練而提早收車
2018年10月11號，廣州地鐵方為咗提高地鐵營運嘅突發事件應急處置能力，宣佈咗當日喺呢個站到鎮龍之間，提早到19:00收車。同年10月31號又宣佈咗喺呢個站到鎮龍之間因同樣動作而提早到18:00收車，而開始營運時間推遲到11月1號12:00。屆時若果要喺呢個站上落嘅乘客，要轉搭其它交通工具或佢嘅免費接駁巴士。

利用狀況
呢個站嘅主要乘客都係啲湯村近康大、廣商啲村民為主，亦有時出現康大同廣商啲學生上落。不過嗰時知識城支綫屬脫網營運階段，車站一度都比較冷清下。雖然2018年12月28號開通咗主綫時客流多咗啲，但係客流主要係去鐘落潭同從化一帶為主。

附近嘅建築同景區

學校
 廣州商學院
 廣州康大職業技術學院

政府機構
 黃埔區人民法院九龍人民法庭

村莊
 湯村

客棧
 廣州鄰裡精品公寓
 月亮島公寓
 廣州市蝸居公寓
 廣州市馨隆公寓
 廣州市華南公寓

攷

上一站·下一站 

廣州地鐵車站
黃埔區鐵路站
類:中新知識城